JohanHeinsen/ENO huggingface dataset:
Aalborg Stiftstidende, 1843-06-07
Fædrelandet. Kjøbenhavn, den 3die Junii. Theater-Saisonen sluttedes i Onsdags for fuldt Huus med Balletten "Sylphiden, og det muntre Stykke Romeo e Giulietta, der atter blev modtaget med overordentlig meget Bifald, som især blev Fru Heiberg tildeel. Sylphiden er denne Gang bleven udført af Jfr. Nielsen med meget mere Liv end tidligere, hendes Dands var gracieus og yndefuld, især i den første Scene. Nedenstaaende Oversigt over de i den forløbne Saison givne Stykker vil maaskee være af Jnteresse, Ørkenens Søn, 17 Gange, og den sidste Gang, i Tirsdags, for fuldt Huus, Dina, 14 Gange, Vilhelm Tell 12, Capriciosa 10, Undine 8. Endvidere opførtes 7 Gange Trækplasteret, Reise-Eventyret, De Utrostelige, Doctoren imod sin Villie, Scapins Skallestykker, Recruten og Kron juvelerne; 5 Gange: Herren seer Dine Veie, Fristelsen ", Elverhøi, Nei, Robert af Nordmandiet, En Bolero, og Rome e Guiliettat; 4 Gange: Tordenskjold, Recensenten og Dyret, Fuglen i Pæretræer, Henrik og Pernille, Debatten i Politivennen, Amors Genistreger og Den Stundesløse; & Gange: Susettes Medgift, Gabrielle de belle 1ste, Den første Kjærlighed, En Lænke, Advocatens Datter, Jndqvarteringen, Et Glas Vand, Aladdin, Jean de France, De to Dage. Mulatten, Geert Westphaler. Den Usynlige paa Sprog, Kjøge Huuskors, Corregio, Macbeth, Et ubekjendt Mesterstykke og Dagen for Slaget ved Marengo, 2 Gange: Den hvide Dame, Erasmus Montanus, Den Stumme i Portici, Familien Mazarin, Dronningens Regiment, En Fødselsdag i Slutteriet, Preciosa, Julestuen. Den lige Vei er den bedste, Napoleons Befaling, Pariserdrengen, Agnete og Havmanden, kun 1 Gang: Christen og Christine, Michel Perrin, Jngolf og Valgerd, Sparekassen, Formynder og Myndling, Den politiske Kandestøber, Enten elskes eller døe, Didrich Menschenschreck, Kean, Prindsen og hans Lærer, Den sorte Domino og Guldkorset. Af Balletterne, som opførtes, er Erik Menved givet 15 Gange, Torreadoren 10 Gange, Napoli, Faust og Sylphiden 7 Gange, Søvngjængersken og De Danske i China 2 Gange, foruden mange Pas de Deuxer, Divertissementer og andre Dandse. De med betegnede Stykker og Balletter, ialt 20, ere nye eller dog kun tidligere opførte ved Sommerforestillingerne. Forestillingerne have iøvrigt for Størstedelen indskrænket sig til Dramaer og Skuespil, og af egentlige Operaer gaves kun 9. ialt 40 Gange, meest paa Grund af Upasselighed. Jmidlertid ere flere Stykker givne, hvori der er indlagt Musik, samt 9 Vaudeviller (ialt 66 Gange, foruden mange Balletter og Dandse, saa at det dog i det Hele ikke har manglet paa musikalsk Underholdning. Af Sørgespil blev der kun opført 3, og endelig af Holbergske Stykker 8, hvoraf enkelte bleve givne for meget godt Huus, dog for en Deel paa Grund af ny Besættelse eller Forbindelsen med andre af Publicum yndede Stykker. (B. Td.)
Aalborg Stiftstidende, 1843-06-07
Næste Saison for det kgl. Theater vil efter Forlydende blive aabnet med Rossinis berømte Opera "Moses" hvorefter endnu i September Meyerbeers Hugonotterne",der ikke alene i Paris, men paa alle store tydske Theatre for kort Tid siden har fundet en enthusiastisk Modtagelse, vil komme til Opførelse, (Og. Ernst gav i Torsdags sin Concert paa det kgl. Theater til Fordeel for Asylskolen og høstede for alle sine Præstationer et stormende, længe vedholdende bifald. Lydeligst traadte det frem, efter hans tredie Nummer og ved Slutningen af "Carnevalet i Venedig" som han efter et almindeligt Dacapo gjentog med nye Variationer. Tilsidst blev han fremkaldt, ligesom han ved hver Jndtrædelse modtoges med Acclamation. Overturen til Hans Helling, hvormed Concerten begyndte, blev under Concertmester Funcks Anførsel fortræffeligt udført og optaget med megen bifald, ligesom et lignende blev Md. Rung tildeel for hendes særdeles smukt foredragne Romance af "Mercadante. Ernst giver sin Afskedsconcert paa Torsdag. (B. Tid.)
Aalborg Stiftstidende, 1843-06-07
Kjøbenhavnerne kunne atter til Vinter vente at see de fleste af deres Yndlinge, de italienske Operasangere, igjen. Saaledes ere atter Rossi, Paltrinieri og Torre engagerede af Directeuren for den kommende Saison. Derimod ville ikke Mad. Marziali, Stella. Rocca eller Mile. Sorri, vende tilbage hertil, hvorimod Directeuren har engageret 2de Buffosangere, en første Tenorist og 3 Damer, for at complettere Selskabet. Vi ere tilfældigen komne til Kundskab om, – hedder det i Fædrelandet – at Hof- og Stadsretten i denne Uge vil komme til at optage omtrent halvhundrede Sager til Doms. Naar man veed, at disse Sager ville være at fordeele mellem fire først voterende Assessorer, af hvilke hver atter kun i Reglen har 14 Dage til at concipere Votum i alle disse Sager, troe vi ikke, at der behøver at anføres mere, for at vise, hvormeget disse Mænd, fremfor mangfoldige andre baade af Civil- og Militairetaten bedre lønnede Embedsmænd, ere overlæssede med Arbeide i deres ansvarsfulde Kald.
Aalborg Stiftstidende, 1843-06-07
- J Sagen mod Pastor Jens Andreas Thonbo for forsømmeligt og pligtstridigt Forhold i sit Embede, er Tiltalte ved Høiesteretsdom dømt at bøde 200 Rbd. Sølv til Ribe Stifts fattige Præsteenker. Ved Ribe Landemodes Dom var Tiltalte idømt en Mulct af 200 Rbd. Sølv til Ribe Stifts geistlige Enkekasse, hvorimod han ved Provsterettens Dom var tilfunden at have sit Embede som Sognepræst i Bølling og Sæding Sogne forbrudt. - Ligeledes er ved Høiesteret afsagt Dom i Sagen mod Kirkesanger Hans Christian Brønnum for Drukkenskab, Tilsidesættelse af Embedspligter m.m., hvorved han, ligesom ved Landemodets og Præsterettens Dom, er tilfunden at have sit Embede som Kirkesanger i Øster og Vester=Alling Sogne og Skolelærer i Øster-Alling Skoledistrict forbrudt. (B. Td.)
Aalborg Stiftstidende, 1843-06-07
Den tydske Forbundsforsamling har for en Tid siden udsat en Præmie af 100,000 Fl. for den, der paa en tilfredsstillende Maade kan løse Opgaven om Electro Magnetismens Anvendelse som bevægende Kraft. J forrige Uge blev i den herværende Jndustriforening foreviist en af Mechanikeren, Secretair Hjort construeret Prøve til et Locommotiv, bevæget ved denne Kraft. Skulde det lykkes Hr. H. fuldstændigt at løse Opgaven, vilde derved blive fremkaldt en Revolution i Mechanikens og Physikens Historie, og den almægtige Dampkraft vilde have udspillet sin Rolle. (Loll. F. Av.)
Aalborg Stiftstidende, 1843-06-07
Det særdeles smukke Lyststed Søholm belv igaar solgt ved offentlig Auction til Marchandiser P. Nielsen for den meget ringe Summa 5,110 Rbd. Det skal med dets store smukke Bygning have kostet den oprindelige Eier meer end 20 Gange saa meget som den Sum, hvortil det nu bleve solgt. (Berl. Td.)
Aalborg Stiftstidende, 1843-06-07
Det lader til, at vore Jndustrianlæg, som skulde fremkomme ved Actieselskaber, ikke rigtigen ville trives. Saaledes har det kortbestaaende Selskab for Lærredsvæveri opløst sig, og hvad Hørspinderiet angaaer, da ere Udsigterne, efter hvad der meddeles i Kjøbenhandsposten ikke lovende. Hr. Frolund og Flinch have atter udgivet en af Holbergs Comedier, nemlig "Ulysses von Jthacia, paa samme Maade ledsaget af Træsnit og, i det Hele taget, efter samme Plan som de tidligere udgivne, "Jeppe paa Bjerger og "Julestuen, og vi maae atter denne Gang yttre vor Glæde over at see vor folkeligste Digter paa en saa folkelig Maade udbredes. Træsnitteene ere i det Hele vellykkede og meget betegnende, maaskee undertiden lidt for markerede. (B. T.) Fra den af sin overordentlige Virksomhed for at opdage africanske Oldsager og navnligen sine utrættelige Grandskninger i Carthagos Ruiner bekjendte Commandeur-Capitain Falbe vil med det første udkomme et Værk, der saavel med Hensyn til sin særegne Beskaffenhed som formedelst det Lys, det skal udbrede over andre dermed beslægtede Videnskaber, vil vorde en sand Prydelse for Fædrelandet, da det vil omfatte een af de sjeldneste og vanskeligste Opgaver i den med Rette saa høitagtede numismatiske Videnskab: de om det gamle Africa vidnende Mynter og Medailler. Mag. Lindberg, der her er paa sin rette Hylde, deeltager i Værkets Bearbeidelse og skal have gjort særdeles tilfredsstillende Opdagelser med Hensyn til Oplysningen af de hidtil saa lidet forstaaede puniske Jndskrivter. Det paabegyndte Værk, der vil udkomme i det franske Sprog, erholder Titel af: Catalogne raisonnee des medailles antiques de laCyrenique et de Peancienne Afrique. (Dag.)
Aalborg Stiftstidende, 1843-06-07
Af Dansk Pantheon er 7de Levering udkommen, indeholdende Capelmester Franz Glaser's Portrait, ledsaget af en kort Biographi.
Aalborg Stiftstidende, 1843-06-07
Generalmajor v. Haffner, Stork. af Dr., er, paa Grund af Alderdomssvaghed, efter eget Ønske erklæret umyndig.
Aalborg Stiftstidende, 1843-06-07
Ved Contoiret for Reisende er i Mai expederede til Afreise 2617 Jndivider. J samme Maaned f. A. var dette Antal 2568, altsaa iaar forøget med 49 Jndivider. De anmeldte ankomne Reisendes Antal for samme Tidsrum udgjør iaar 2391 Jndivider og ifjor 2030, altsaa 351 flere iaar. (Dag.)
Aalborg Stiftstidende, 1843-06-07
Den 28de Mai festligholdtes ogsaa i Aar hos Fæstegaardmand Hans Larsen i Langs i Fyen af over et halvt Hundrede Beboere af Dalby og Stupperup Sogne. (Hemp Av.)
Aalborg Stiftstidende, 1843-06-07
Major Schierbeck, som i Vinter ansøgte om Afsked fra Helsingørs borgerlige Artillericorps og allern. erholdt samme, modtog i Onsdags et hædrende Beviis paa den Hengivenhed, som han ved sit Forhold i sin Tjenestetid havde vidst at vinde hos sine Undergivne, idet 1ste Compagni, hvis Chef han i en Række af Aar havde været, ved en Der utation lod ham overrækkes en smukt forarbeidet Sølv-Potal. Paa Hædersgavens ene Side var indgravet: "Erindring fra Helsingørs borgerlige Artillericorpses 1ste Compagni til dets afg. Chef, Hr. Major Peter Christian Schierbeck - den 6te Marts 1843 – og paa den anden Side: "Som ved Humanitet vandt sine Undergivnes Agtelse og Kjærlighed." Paa Pocalens Laag var anbragt passende Emblemer henhørende til Artillerivæsenet. (Hels. Av.)
Aalborg Stiftstidende, 1843-06-07
Jfølge "Alt. Mercur, vil den altonaer-kieler Jernbane komme til at udgjøre en Længde af 14 Miil og 19 Roder, og bliver inddeelt i 8 Sectioner, nemlig fra Altona til Thes dorf, Eisinger Moor, Horst, Weist, Arpsdorf, Einfeld, Bønhusen og Kiel.
Aalborg Stiftstidende, 1843-06-07
I Holbek havde nogle Arrestantinder oftere besøgt Aftensangs-Gudstjenesten under passende Tilsyn. Efterhaanden sporedes en bedre Vending i deres Sjæle og Christi Himmelfartsdag bleve de saa grebne af Prædikenen, at Taarerne randt dem ned af Kinderne. Neppe vare de komne tilbage i Arresten, førend de bade om at maatte tale med Borgermesteren og anmodede, da deres Ønske var opfyldt, Justitsr. Petersen om, at maatte strax indsendes til Kjøbenhavn for at lide deres velfortjente Straf, skjøndt de kort i Forveien havde indanket den over dem fældede Dom til Høiesteret. Paa deres Anmodning holdt Arrestforvareren ikke alene Aftenbøn med dem efter Pastor Visbyes Bønnebog, men endog førend de om Morgenen indsendtes til Hovedstaden. (B. Tid.)
Aalborg Stiftstidende, 1843-06-07
Undersøgelserne i den Daugaardske Defrandationssagere sluttede i Mandags, og fremgaaer det af Forhørerne, at Daugaard er overbeviist om alle de Forbrydelser, hvorfor han sigtedes, saavel med Hensyn til Underslæb med Penge breve, som de flere Aar udøvede Bedragerier med forhøiet Porto og anden Portosvig, f. Ex. ved at forsende frankerede Breve med Privatleilighed o. s. v., ligesom det er oplyst, at Publikum er bleven bedraget for den Porto-Moderation, der er tilstaaet de med Dampskibene befordrede Breve. Da det kun har været muligt at overbevise Defrandanten og Bedragerierne, ved efter Karterne at conferere Contrabøgerne (hvoraf f. Ex. een udviser circa 30 Rbd. Svig), og disse kun indeholder en ubetydelig Deel af Brev-Expeditionen paa Svendborg Postcontoir, saa lader det sig med al Rimelighed antage, at Bedragerierne have fundet Sted i en meget høi Grad, og man maa derfor med desto større Tak paaskjønne den ligesaa hurtige som kraftige Maade, hvorpaa Generalpostdirectionen antog sig denne for det Offentlige uberegnelig vigtige Sag, og som i Begyndelsen syntes omgiven af et i flere Henseender mærkværdigt Slør. (Sv. A.)
Aalborg Stiftstidende, 1843-06-07
Efter Forlydende agtede Degnen i Gram, Hr. Orth, en talentfuld Mand, at give en musicalsk Aftenunderholdning anden Pintsedag i Gram Slotshave, hvorved blandt Andet vil blive afsjungen endeel fiirstemmige Sange, hvortil endeel Degne og Skolelærere i Omegnen, som alt forhen have dannet en Sangforening, velvilligen have lovet at medvirke. For en halv Snees Aar siden vidste Bonden Lidet eller Jntet om saadanne aandelige Nydelser; man maa derfor være de Mænd meget forbunden, hvis Formaal det er, ogsaa at skaffe Bonden, denne agtede Stand i Samfundet, en saadan Aandsnydelse engang imellem. (Dannev.) Slagelse - hedder det i Byens Avis – har i disse Dage mistet een af sine ældste Embedsmænd, Garnisenschirurg A. Hundrup, som i henved 40 Aar har været ansat der, først som Districtschirurg og siden som Hospitalslæge. Saalænge han besad Kraft til at virke, har han været een af Byens dueligste og meest brugte Læger; men efterat især Øiensvaghed havde sat ham udaf Stand til at røgte sit Kald saaledes, som han selv ønskede det, har han ansøgt om Entledigelse fra sit Embede, hvilken i forrige Uge allernaadigst er bleven ham tilstaaet med Pension. Vi ønske, at han i en tilfreds Alderdom maa nyde den Rolighed, som et velanvendt Liv giver ham retfærdigt Krav paa Det Werligh'ske Skuespilselskab er ankommet fra Christianssand til Nyborg, og giver nogle Forestillinger der.
Aalborg Stiftstidende, 1843-06-07
J Sagen, Kjøbmand og Procurator Thorup i Skive m. fl., contra Kjøbmand Berthelsen i Løgstør, under hvilken Citanten paaanker paa egne og Kjøbmændene Esse manns, Schiørrings, Diges, Friis's, Kjergaards og Bechmanns samt Damgaards Vegne en i Følge Reqvisition af Kjøbmand Berthelsen i Løgstør den 22de Novbr. f. A. afholdt Auction ved Hvalpsund over en stor Deel der af Berthelsen oplagt Tømmer af forskjelligt Slags samt nogle Manufacturvarer, mod hvilken Auctions Afholdelse Citanten protesterede, saa paaanker Citanten endvidere under denne Sag 2de af Auctionsretten afsagte Kjendelser, ved den første af hvilke den reqvirerede Auction imod Citantens Protest blev tillagt Fremme, og ved den anden blev Citantens Paastand om at erholde den førstnævnte Kjendelse særlig beskreven til Appel, forkastet – er at Viborg Landsoverret afsagt følgende Dom: "De paaankede Kjendelser og den ovennævnte Auctionsforretning bør ved Magt at stande. Processens Omkostninger for Overretten ophæves." (Vib. Av.)
Aalborg Stiftstidende, 1843-06-07
Copulerede. J Aalborg d. 7de Juni, Guldsmedm. Ole Peter Syndergaard og Jfr. Kirstine Marie Petersen.
Aalborg Stiftstidende, 1843-06-07
Handels- og Skibsefterretninger Capt Sabro, som fører Briggen Urania" af Flensborg, har paa sin Reise fra St. Croix til Kjøbenhavn den 9de April paa 235 22 N. B. og 630 59. V. L. af Greenwich, bjerget Mandskabet (17 ialt med Capitain) af det americanske Skib "Constitution, Capt. H. W. Peebody af 370 Tons Drægtighed, hjemmehørende i Boston og kommende fra Havre (hal lastet) bestemt til Charlestown. Skibet var 52 Dage i Søen, og det samtlige Mandskab forlod Skibet i 2 Baade, 2 Timer førend de kom ombord paa Briggen Urania", Skibet "Constitution befandt sig da i synkefærdig Tilstand, med Bagbords=Reling under Vand. Mandskabet har iøvrigt i 14 Dage uafbrudt holdt Pumperne i Gang. 2 Dage.
Aalborg Stiftstidende, 1843-06-07
efter at Capit. Sabro tog det anførte Mandskab ombord praiede han en amerikansk Hvalfanger, kommende fra Sydhavet og bestemt til en Havn i Nærheden af Boston. Skibsføreren var strax villig til at modtage det anførte bjergede Mandskab, og afsendte ufortøvet tvende Baade for at afhente Samme, og fore det til Amerika. (B. T.)"Phonix", Lyster, af Aalborg, bestemt til Buenos Ayres, laae den 31te Marts i Havnen ved Rio Janeiro. Hals Skibsliste. Jndk. D. 2den Junii. I. Hansen, f. Frdhvn., ball. C. Brokdorff f. Kbhvn. m. Stykg. Nielssonf Halmstad m. Bræder. D. 4de: H. J. Golstorff f. Sønderb. og K. Nielsen f. Hobro, ball. D. 5te: H. Miltzf. Nyborg, ball. – Udg. D. 3die. C. Nielsen og T. C. Thomsen t. Assaa, ball. C. Danielsen t. Østerr., Ole Hansen t. Brevig, C. Olsen t. Tvedestr. og C. Blixt. Drammen; Alle m. Korn. J. Jacobsen t. Uddevalla, ball. M. Christensen t. Jssefjorden med sin indbragte Trælastladning E. N. Eriksen, t. Drammen m. Korn. H. C. Thorvet. Hull m. Huder og Kradsuld. S. M. Sørensen t. Rand. m. Rest af hans fra Altona indbragte Stykgodsladning. C. C. Holm, F. Sand og J Theilmann, Alle t. Kbhvn. m. Korn. D. 5te And. Sørensen t. Aarh. m. Kreaturbeen. J. Clausen og A. Jensen t. Hobrom. Muursteen (S. Willumsen, L. Johansen og P. Toft ligge her for Udg.) – Vinden d. 5te: No., frisk Kul., klar Luft.
Aalborg Stiftstidende, 1843-06-07
Reisende. Ankomne, Med Dagv. d. 5te Juni, Fra Aarh.: Dhrr. Ryberg og Jensen; Kbad Th. v. Spreckelsen; Jfr. Spreckelsen, Fra Rand: Jfr. Christensen, Dhrr. Lange, Christensen og Bendix. Med Pakkeposten idag: Fra Colding; Hr. Husted. Afreiste. Med Pakkeposten igaar: Til Aarhuus: Handelsfuld Floor. Med do. idag: Til LøgstørHandelselev Skovgaard. Til Thisted, Handelsmand Terkild, Nielsen. Med Dagvognen idag. Til Aarhuus: Assessor Sørensen og Gaardeier Würtz. Til Randers. Hr. Søren, Thuesen. Til Hobro: Bataillonschirurg Nørgaard og Apotheker v. Stocken.
Aalborg Stiftstidende, 1843-06-07
Bekjendtgjørelser. At min elskede Mand, Søren Balling, Consistorialraad, Sognepræst i Bjergby og Mygdal Menigheder, endte sin jordiske Bane, ved en blid og rolig Død, den 2den d. M. om Morgenen, i sin Alders 86de Aar, og efterat have været Præst i samme Menighed i 35 Aar, blev det min Lod at underrette fraværende Slægt og Venner om, paa egne, Datters og Svigersøns Vegne. Bjergby Præstegaard, den 3die Juni 1843. Elisabeth Sophia Balling, født 4 a gaard.
Aalborg Stiftstidende, 1843-06-07
At min elskede Mand Overkrigscommissair og Sandflugtscommissair C. Lassen, idag er afgaaet ved Døden, i hans Alders 78de Aar, bekjendtgjøres for Familie og Venner af hans dybtsørgende Enke. Aalborg, den 4de Juni 1833. Nicoline sal. Lassens, fød Poulsen.
Aalborg Stiftstidende, 1843-06-07
Efter flere Aars Svagelighed hensov igaar Aftes, 71 Aar gl., min kjære Moder, Johanne, fød Wibroe, Enke efter Tobaksfabriqueur A. Mæder her af Byen. Fraværende Slægtninge og Venner bringes dette Budskab herved af hendes eneste Søn. Aalborg, den 5te Juni 1843. Johan Peter Mæder.
Aalborg Stiftstidende, 1843-06-07
Med inderlig Beemod underrette vi fraværende Slægtninge og Venner om, at vor inderligt elskede Fader, Cancelliraad, Districtslæge Petersen, er den 1ste Juni ved Døden afgaaet efter 14 Dages Sygeleie i sin Alders 68de Aar. 9 Tybtsørgende staae vi ved hans Kiste og beklage Tabet af en elsket Fader, der har den inderligste Kjærlighed til os. J nitten Aar har han Tabet af en elsket Kone, der nu med tvende Børn modtager ham i Evigheden. Hobro, den 2den Juni 1843. Paa egne og Sødskendes Vegne, A. Petersen.
Aalborg Stiftstidende, 1843-06-07
Et midaldrende Fruentimmer, der paa egen Haand kan bestyre en lille Landhuusholdning, kan strax erholde en Condition hos en eenlig Person. Billet mærket P. bedes aflagt paa Adressecomptoiret.
Aalborg Stiftstidende, 1843-06-07
En ung, dannet Pige, som er vel øvet i Dameskræddersyning m. m. efter Nutidens Brug, ønsker sig anbragt hos en god Familie paa Landet. Hun deeltager med Fornøielse i alle for hende passende Huusgierninger, og attraaer ingen anden Løn, end den hendes Herskab behagelig vil bestemme. Adressecomptoiret anviser. Efter i flere Aar at have arbeidet i Udlandet og derved havt Leilighed til at perfectionere mig saavel i Bogbinderprofessionen som i mangfoldige Slags Paparbeider, har jeg nu som Mester etableret mig i fornævnte Profession her i Staden og anbefaler mig desaarsag saavel med at indbinde Bøger, som Forfærdigelse af flere Sorter Galanteri Paparbeide, f. Ex. Etnis til Guld- og Sølvarbeide og andre Ting, smukke Sykasser, Lyseskjerme, Uhrfoutteraler, Casa des ordres samt alle mulige Sorter, Galanteriarbeider, der kan forfærdiges af Pap, af hvilke en stor Deel forefindes færdige. Solid og smukt Arbeide og de billigste Priser vil stedse findes og haaber jeg derved paa det Bedste at anbefale mig. Aalborg, den 1ste Juni 1843. Emil Worm, boende hos Kbd. A. Madsen ved Vesteraa.
Aalborg Stiftstidende, 1843-06-07
For Debitorerne i Kjøbmand J. Ferslews Opbudsbo, bekjendtgjøres herved, at de, som ikke have indbevalt deres Gjæld til bemeldte Bo, til een af undertegnede Commissairer, inden den 24de Juni d. A., blive Rest=Fordringerne overdragne Hr. Cancell., Proc. Jensen, til Jncassation uden videre Henstand. Aalborg, den 2den Juni 1843. Poul Pagh. J. S. Schjørring.
Aalborg Stiftstidende, 1843-06-07
Skipper J. Hansen afseiler til Odense førstkommende Løverdag og medtager Fragtgods og Passagerer. Fartøiet ligger ved Østeraa. Lod-Uld. kjøbes af Bernh. Ree.
Aalborg Stiftstidende, 1843-06-07
Gode Huusholdnings-Oste faaes hos Høker N. Rasmussen i Svingelen.
Aalborg Stiftstidende, 1843-06-07
En Port og nogle gamle Vinduer kan kjøbes billig hos Skrædder Seerup paa Vestergade. En Overskjære-Sax er at bekomme tilkjøbs hos P. Lundsgaards Enke i Nibe.
Aalborg Stiftstidende, 1843-06-07
350 Rbd. Sølv, Umyndiges Midler, kunne i næstkommende 13de Juni Termin erholdes tillaans imod betryggende og lovlig Sikkerhed. Aalborg, i Overformynderiet, den 6te Juni 1843. C. W. Obel. Møller. Lod Uld kjöbes af Chr. Lassen. Græsning til en Ko ønskes. F. W. Stiger.
Aalborg Stiftstidende, 1843-06-07
1 Sopha, 12 Stole og 1 Bord ønskes tilkjøbs. Adressecomptoiret anviser.
Aalborg Stiftstidende, 1843-06-07
Ankomne Nyheder. Danmark industrielle Forhold, betragtet nærmest med Hensyn til Spørgsmaalet om Afslutning af Told- og Handelsforeninger med Rabostaterne, ved V. Rothe, 1ste Deel, 1 Rbd. 48 s. Prædikener over de aarlige Søn- og Helligdages Evangelier, af J. O. Wallin, 1ste Binds 1ste Hefte, 48 s. Vor Herres Jesu Christi Liv, fortalt med Bibelens egne Ord, en Læsebog for Borger= og Almueskoler af P. D. Jbsen, 1 Rbd.; Christelig Samler, Tidsskrift for Christne af alle Stænder, af C. Mau, 22de H., 1 Mk. 8 s., Analyse til Genesis eller lexicalsk og grammaticalsk Veiledning for Begyndere i Hebraisk til at fortolke forgetyve Capitler af Genesis, af H. K. Whitt, 2 s.; Svensk Retstavningslære, indeholdende Regler for alle i Sproget forekommende Tilfælde, af C.J. L. Almqvist, 28 s.; Qvinden uden Formynder, oversat fra Svensk af J. H. Halvorsen, 2den Deel, 1 Rbd. Faaes i Bernh. Ree's Boghandling. Vand-Mølle. - Land=Eiendom. Aastrup Mølle, med eller uden Jordtilliggender, er underhaanden at faae tilkjøbs, og kan tiltrædes til Efteraaret eller næste Foraar. Møllen, hvis Hartkorn er 7 Tdr. 3 Skpr. 2 Fdkr., har Meel-, Gryn- og Bræk-Qværn med Solde, Vifte a. drives ved et overfalds Vandhjul, hvis Diameter er 5 1/2 Alen. Naar Mølledammen er fuld, har den en Flade af circa 40 Tdr. Land og Vandstanden, er da 4 Alen høit ved Stigbordet. Tæmningen er solid og vedligeholdes med ringe Bekostning; Gjennembrud har ikke fundet Sted. Flydegydbroen, hvorigjennem det overflødige Vand uden Tilsyn kan bortflyde, vedligeholdes af Sognet. J Mølledammen er Mængde af Aal, Gedder, Aborre og Skallefisk. Møllesøgningen har stedse været god og vil fremdeles blive det, naar Formalingen skeer med samvittighedsfuld Nøiagtighed. Møllens Beliggenhed, i en frugtbar og folkerig Omegn og kun 1/4 Miil fra Kjøbstaden Hjørring, hvorfra megen Maling haves, sikkrer vedvarende god Næring. Jorderne, hvis Areal er omtrent 80 Tdr. Land, og Hartkorn 4 Tdr. 1 Skpr. 3 Fdkr. 2 1/2 Alb., bestaaer for største Deel af muldrig Leer og feed dyb Muld, særdeles tjenlige til Hvede- og Bygsæd, dog ogsaa nogle lette Jorder, hvor Sandet er den fremherskende Bestanddeel. Engene afgive aarlig 30 a 40 Læs Ho, og saavel der som i en lille Mose haves tilstrækkeligt Jldebrændsel af gode Knuptorv. Bygningerne og Mølleindretningerne ere gode og beqvemme, assurerede for 5630 Rbd. S. Besætningen har været 4 a 6 Heste, 20 Køer og 20 Faar, men, da Mergel ikke er bleven synderlig benyttet, uagtet den haves de fleste Steder i Marken og ligger særdeles beqvemt, vil Udvidelse af Avlingen og Besætning være iværksættelig uden store Bekostninger. Liebhavere ville henvende sig til Eieren. Aastrupmolle pr. Hjørring, Mai 1843. T. Thorchildsen.